**ТЕХНИЧЕСКА СПЕЦИФИКАЦИЯ**

**ЗА ОБЩЕСТВЕНА ПОРЪЧКА**

ИЗБОР С ПУБЛИЧНА ПОКАНА С ПРЕДМЕТ

„РАЗРАБОТВАНЕ НА ОНЛАЙН ПЛАТФОРМА ЗА ДИГИТАЛИЗИРАНЕ И НАСЪРЧАВАНЕ НА РАБОТАТА НА БИЗНЕС СЪВЕТИТЕ ОНЛАЙН“

**ПО ПРОЕКТ BUSINESS COUNCIL**

**6275 BC- Subsidy contract № B6.3a.18/13.04.2021**

Съдържание

[1. Обща информация 3](#_Toc82079496)

[1.1. Данни за възложителя 3](#_Toc82079497)

[1.2. Институционална рамка 3](#_Toc82079498)

[2. Цели на проекта 4](#_Toc82079499)

[3. Индикатори за резултат 5](#_Toc82079500)

[4. Приоритетни сектори и области 5](#_Toc82079501)

[4.1. Приоритетни сектори 5](#_Toc82079502)

[4.2. Приоритетни области 5](#_Toc82079503)

[5. Вид, предмет на процедурата, прогнозна стойност и критерий за оценка 5](#_Toc82079504)

[5.1. Вид на процедурата 5](#_Toc82079505)

[5.2. Предмет на процедурата и прогнозна стойност 6](#_Toc82079506)

[5.3. Критерий за оценка на офертите 6](#_Toc82079507)

[6. Изисквания за изпълнение на поръчката 7](#_Toc82079508)

[6.1. Минимални изисквания за изпълнение на поръчката 7](#_Toc82079509)

[7. Продължителност на изпълнение на обществената поръчка 10](#_Toc82079510)

[8. Плащания 10](#_Toc82079511)

[9. Допълнителна информация и изисквания към техническото предложение 11](#_Toc82079512)

[9.1. Допълнителна информация 11](#_Toc82079513)

[9.2. Изисквания към техническото предложение 12](#_Toc82079514)

# Обща информация

## 1.1. Данни за възложителя

|  |  |
| --- | --- |
| Наименование | Сдружение „Развитие на иновативни стартиращи компании |
| Седалище, адрес | България, гр. Чепеларе, ул. „Хан Аспарух“ №4 |
| Водещ партньор по проект | Business council- BC, 6275 BC, финансиран на основание Subsidy contract № B6.3a.18/13.04.2021, Cooperation programme INTERREG V-A Greece- Bulgaria 2014-2020 |

## 1.2. Институционална рамка

Съгласно чл. 50, ал. 2 и 3 от ЗУСЕСИФ Бенефициентът провежда процедура за избор с публична покана, когато размерът на предоставената безвъзмездна финансова помощ е по-голям, равен или по-малък от 50 на сто от общата сума на одобрения проект и прогнозната стойност за: доставки или услуги, в т. ч. съфинансирането от страна на бенефициента, без данък върху добавената стойност, е равна или по-висока от 30 000 лв.

Прогнозната стойност на настоящата обществена поръчка е в размер на 72 365,71 лв. без ДДС, като средствата са осигурени в одобрения бюджет на проекта, неразделна част от Subsidy Contract № B6.3a.18/13.04.2021.

С провеждането на тази процедура за определяне на изпълнител се цели осигуряване на ефективност, ефикасност и икономичност при разходването на средствата по договорите за безвъзмездна финансова помощ.

Определянето на изпълнител се осъществява при спазването на следните принципи:

* публичност и прозрачност - Бенефициентът е длъжен да гарантира прозрачност на процедурата по сключване на договор с външен изпълнител въз основа на обективни критерии и без външна намеса;
* свободна и лоялна конкуренция - Бенефициентът следва да осигури условия, които да позволят свободна и лоялна конкуренция; равнопоставеност и недопускане на дискриминация - Бенефициентът е длъжен да осигури равно третиране на кандидатите, като определи в тръжната документация ясни условия, даващи възможност на най-широк кръг от кандидати да участват в процедурите за определяне на изпълнител.

# Цели на проекта

Основната цел на проекта е създаването на бизнес съвети, съставени от представители на бизнеса и местните администрации и регулаторни органи, които ще обсъждат проблемите и възможностите на двете страни. Съветите ще постигнат партньорство, което ще адресира основните проблеми, с които се сблъсква бизнесът в неговите дейности, и по този начин ще спомогнат за укрепване на факторите, влияещи върху предприемаческия успех, за стимулиране на оцеляването на бизнеса и за насърчаване на предприемаческата култура, включително стартиране на нов бизнес (стартиращи предприятия ).

# Индикатори за резултат

Обхванати от дейността на един бизнес съвет- 440 души

Обхванати от съдържанието на онлайн платформата- 10 000 души

Информирани за дейността на бизнес съветите 440 представители на МСП

# Приоритетни сектори и области

4.1. Приоритетни сектори

Приоритетни сектори на настоящия проект са: Агро-хранителна промишленост, Управление на отпадъци за рециклиране или енергия, Възобновяема енергия и енергоспестяване, Устойчив туризъм, Здравеопазване, Материали-Технологии и Текстилна промишленост

4.2. Приоритетни области

Приоритетни области за настоящия проект са:

Хасково, Смолян, Кърджали и Благоевград.

# Вид, предмет на процедурата, прогнозна стойност и критерий за оценка

5.1. Вид на процедурата

Избор с публична покана на основание чл. 50, ал. 2, т. 2 от ЗУСЕСИФ и ПМС № 160 от 01.07.2016 г. на МС.

5.2. Предмет на процедурата и прогнозна стойност

Предмет на настоящата процедура е дейност WP5 D5.1.4. „Разработване на онлайн платформа за дигитализиране и насърчаване на работата на бизнес съветите онлайн“ в изпълнение на проект Business council- BC, 6275 BC, финансиран на основание Subsidy contract № B6.3a.18/13.04.2021, Cooperation programme INTERREG V-A Greece- Bulgaria 2014-2020 .

Общата прогнозна стойност за процедурата е 72 365,71 лв. без ДДС Изпълнението на предмета на настоящата процедура включва: „Разработване на онлайн платформа за дигитализиране и насърчаване работата на съветите онлайн“

## 5.3. Критерий за оценка на офертите

Икономически най-изгодна оферта с критерий „Най-ниска цена“

# Изисквания за изпълнение на поръчката

## 6.1. Минимални изисквания за изпълнение на поръчката

Разработване на онлайн платформа за дигитализиране и насърчаване работата на съветите онлайн включва разработването на триезична онлайн платформа за дигитализиране на работата на бизнес съветите, които са създадени в Гърция и България. Езиците на които следва да бъде разработена са Английски, Български и Гръцки език.

### 6.1.1. Архитектура на платформата:

Онлайн платформата има за цел да съдържа пълна информация за работата на бизнес съветите и информация за членуващите в съветите предприемачи. За да обезпечи тази функция сайтът следва да съдържа:

**- Страница „За проекта“**

В тази страница следва да има поле за кратък текст и възможност за поставяне на банери, който да съдържат линкове към други сайтове.

**- Страница „Сектори“**

Страницата следва да съдържа падащо меню с изброени приоритетни сектори. При маркирането на сектор следва да излиза страница, която да има възможност да се добави текст, снимки, банери с линкове.

**- Страница „Документи“**

Страницата следва да има възможност за добавяне на текстове и прикачване на документи.

**- Страница „Новини“**

Страницата следва да има възможност за добавяне на текстове и снимки.

**- Страница „Заяви членство“**

От тази страница потенциалните бъдещи членове на бизнес съветите следва да могат да заявят желание за членство онлайн. Трябва да се зарежда форма, от която да изберат сектор, да въведат данни за фирмата, която представляват и лични данни, да отговорят на няколко въпроса и да изпратят към официалната поща на проекта.

**- Страница „За настоящи членове“**

Тази страница следва да има панел за Log in. След попълване на потребителско име и парола да води до страница с линкове към различните сектори и бизнес съвети. Един регистриран потребител влиза само в сектора, в чиито съвет членува. След log in се зарежда страница във вътрешна документация свързана с бъдещи и минали мероприятия или събрания на съвета.

**- Страница „Контакти“**

Тази страница следва да съдържа контакти на всеки бизнес съвет с информация за председател, членове, телефонни номера, адреси на офиси и др. Следва да съдържа контактна форма, чрез която след избор на съвет и сектор потребителите на сайта да могат да се свързват директно с конкретен бизнес съвет.

**- Header на платформата**

В Header на всяка страница трябва да бъдат поставени логата на проекта, програмата и флагът на европейския съюз съгласно изискванията на Наръчника за информация и публичност на ПРОГРАМА ЗА СЪТРУДНИЧЕСТВО INTERREG VA: ГЪРЦИЯ - БЪЛГАРИЯ 2014-2020. Освен това следва да съдържа линкове към социални мрежи.

**- Footer на платформата**

Във Footer следва да бъдат поставени необходимите дисклаймери на програмата съгласно Наръчника за информация и публичност на ПРОГРАМА ЗА СЪТРУДНИЧЕСТВО INTERREG VA: ГЪРЦИЯ - БЪЛГАРИЯ 2014-2020. Освен това следва да има контактна информация като мейли за връзка и др.

Всички текстове и информация ще бъдат предоставени от Възложителя.

### 6.1.2. Общи технически изисквания към платформата

Онлайн платформата трябва да притежава минимум следните технически характеристики и функционалности:

* Осигурен хостинг (host) с капацитет 100 GB и възможност за надграждане.
* Визуална идентичност: съгласно Наръчника за информация и публичност по ПРОГРАМА ЗА СЪТРУДНИЧЕСТВО INTERREG VA: ГЪРЦИЯ - БЪЛГАРИЯ 2014-2020.
* Три езична – Езикови версии на английски, български и гръцки език – преводите са ангажимент на Изпълнителя.
* Ясно структурирано и удобно за използване меню, което да включва модулите в описаната по-горе йерархия.
* Инструмент за търсене в съдържанието на сайта.
* Полезни връзки.
* Възможност за извличане и показване на информация от външни бази Данни (xml, csv).
* Работа в режим администратор, посетител и регистриран потребител.
* Статистически брояч на посещенията - броячът да дава подробна информация: брой посетители за деня и за месеца, видовете браузъри и операционни системи, които ползват посетителите. Да дава месечен отчет на електронната поща на Възложителя.
* Връзки към сайта на проекта и официалните сайтове на партньорите.

**За регистрирани потребители/бизнеси/:**

* Възможност за свързаност между потребителите, които са се регистрирали в България и Гърция.
* Достъп на регистрираните предприемачи до ноу-хау, което го няма за посетители.
* Достъп на регистрираните предприемачи до контактна информация, инспекции, органи и др. (показва се информация за региона, в който е регистриран предприемача, но и за гръцкия район).
* Достъп на регистрираните предприемачи до изпълнители, подизпълнители и партньори както в България, така и в Гърция

След сключване на договора, изпълнителят пристъпва към разработване на уеб базираната платформа.

Изпълнителят отговаря за отстраняване на възникнали нередности и проблеми по отношение на функционалност и работоспособност за периода на проекта.

# Продължителност на изпълнение на обществената поръчка

Максималният срок за изпълнение на дейностите предмет на възлагане е 40 дни след получаване на възлагателно писмо.

# Плащания

Плащанията по договора се извършват по банков път, в български лева, след представяне на фактура и при спазване на реда и условията на договора за изпълнение.

При ценообразуване на предлаганата цена, Участникът следва да предвиди всички разходи, необходими за изпълнение на поръчката в изискания обхват.

Плащанията по настоящата обществена поръчка ще си осъществяват както следва:

Авансово плащане 50 % от общата стойност на поръчката, съгласно условията на договора и ценовото предложение на изпълнителя, платими в срок от 10 дни от получаването на възлагателно писмо от Възложителя към Изпълнителя и срещу представена от страна на Изпълнителя фактура.

Окончателно плащане 50% от общата стойност на поръчката, съгласно условията на договора и ценовото предложение на изпълнителя, платими в срок до 10 дни от подписването на приемо-предавателен протокол и срещу представена от страна на Изпълнителя фактура.

На всички финансови документи изпълнителят се задължава да изписва следния текст:

Разходът е по проект: BUSINESS COUNCIL- 6275 BC- Subsidy contract № B6.3a.18/13.04.2021, Cooperation Programme INTERREG V-A GREECE-BULGARIA 2014-2020.

# Предаване и приемане на изпълнението

Предаването на изпълнението на Услугите се документира с Приемо - предавателен протокол, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните.

# Допълнителна информация и изисквания към техническото предложение

## 10.1. Допълнителна информация

• Не се допуска надхвърляне на максималната стойност на поръчката посочена в т. 5.2. Такава оферта ще се счита за изготвена в противоречие с обявените от Бенефициента в поканата условия и ще бъде отстранена от участие;

• Качеството на услугите трябва да съответства на изискванията на Бенефициента, на договора и приложенията към него, както и на действащите нормативни актове и правна уредба в Република България;

• Във връзка с факта, че изпълнението на дейностите по предмета на поръчката са тясно свързани помежду си, Изпълнителят се задължава при запитване от страна на Бенефициента да го информира детайлно за напредъка по работата.

• Всички срокове в офертата следва да бъдат посочени в календарни дни;

• Предлаганата от Кандидата ценова оферта се определя като окончателна цена в лева без ДДС и включва всички разходи за организиране и изпълнение на дейностите, предмет на настоящата поръчка;

• Цените трябва да бъдат твърди и необвързани с каквито и да е други условия, кредитни и платежни средства, форми на плащане и гаранции, освен изрично упоменатите в документацията за участие;

• Разходите за подготовка на офертите са за сметка на Кандидата;

• Всички права на собственост, интелектуални права и права на използване на крайния продукт остават за Бенефициента на настоящата процедура.

## 10.2. Изисквания към техническото предложение

С цел гарантиране на качеството на изпълнението на предмета на обществената поръчка Възложителят изисква към офертите, като част от техническото предложение, участниците да прилагат разработена концепция за изпълнението на дейностите.

Концепцията трябва да съдържа информация касаеща описание на организацията, моделите и подхода за изпълнение на предмета на обществената поръчка. Комисията може по всяко време да проверява достоверността на фактите изложени в техническото предложение, включително чрез изискване на доказателства, които кандидатът е длъжен да има на разположение и да представи своевременно. Концепцията за изпълнение на дейностите трябва да съдържа минимум следната информация:

1. **Да се посочи подход за изпълнение на поръчката, включващ описание на видовете дейности и задачи във връзка с изпълнението й.**
2. **Да се опише организацията за изпълнението на предмета на поръчката.**
3. **Да се опишат комуникационните процедури (начин на взаимодействие с възложителя, свързани с изпълнението на дейностите в обхвата на поръчката.**
4. **Да се приложи график за изпълнение на дейностите.**

Бенефициентът отстранява от участие в обществената поръчка кандидат:

- който е представил техническо предложение, което противоречи на едно или повече от предварително обявените условия на бенефициента, обективирани в Техническите спецификации, публичната покана и/или Проекта на договор;

- който е представил Техническото предложение в което са налице противоречия или несъответствия между съдържанието на отделните компоненти.

- който е представил ценово предложение надхвърлящо максималната стойност на поръчката посочена в т. 5.2.