**ДОГОВОР № ……………**

Дата: ..................... между:

**СДРУЖЕНИЕ „РАЗВИТИЕ НА ИНОВАТИВНИ СТАРТИРАЩИ КОМПАНИИ“, с ЕИК 176841804, Водещ партньор по проект „Business council”- 6275\_BC, финансиран по Subsidy contract № B6.3a.18/13.04.2021, Програма за териториално сътрудничество Interreg V-А Greece – Bulgaria 2014-2020, с адрес: гр. Чепеларе, ул.“Хан Аспарух“ №4, представлявано от Галина Владимирова Тошева - Председател на УС и Ръководител проект, наричано за краткост по този договор „Възложител“ от една страна**

**И**

**“…………”, адрес гр. ...................., ........................, ЕИК ............................, представлявано от ............................., (длъжност) ................, (наричан по-долу “ИЗПЪЛНИТЕЛ”), от друга страна,**

във връзка с проведена процедура „Избор с публична покана“ по чл.50, ал.1, чл. 51 от ЗУСЕСИФ и ПМС 160/01.07.2016 г. и утвърден оценителен протокол на ………………...2021г. от Управителя на Възложителя, се сключи настоящият договор за възлагане на обществена поръчка, с предмет: „Разработване на онлайн платформа за дигитализиране и насърчаване на работата на бизнес съветите онлайн“ в изпълнение на проект Business council-BC, 6275 BC, финансиран на основание Subsidy contract № B6.3a.18/13.04.2021, Cooperation programme INTERREG V-A Greece-Bulgaria 2014-2020

**I. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни, срещу определеното в договора възнаграждение следната услуга:

„Разработване на онлайн платформа за дигитализиране и насърчаване работата на съветите онлайн“

Чл. 2. ИЗПЪЛНИТЕЛЯТ се задължава да предостави Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ.

**II. ЦЕНА**

(1). Възложителят се задължава да заплати на Изпълнителя обща цена в размер на ………............(…....................................……………словом) лева без ДДС или ………............(…....................................……………словом) лева с ДДС.

(2). В цената са включени всички разходи по изпълнение на предмета на настоящия договор.

(3). Плащанията по настоящия договор се извършват в лева по банков път с платежно нареждане по сметка на Изпълнителя:

Банка.....................

BIC: .....................

IBAN: ......................

**III. НАЧИН НА ПЛАЩАНЕ**

(1) Авансово плащане 50 % от общата стойност за изпълнение предмета на поръчката, съгласно условията на договора и ценовото предложение на изпълнителя, платими в срок до 10 дни от получаването на възлагателно писмо от Възложителя към Изпълнителя и срещу представена от страна на Изпълнителя фактура.

(2) Окончателно плащане 50% от общата стойност за изпълнение предмета на поръчката, съгласно условията на договора и ценовото предложение на изпълнителя, платими в срок до 10 дни от подписването на приемо-предавателен протокол и срещу представена от страна на Изпълнителя фактура.

На всички финансови документи изпълнителят се задължава да изписва следния текст:

Разходът е по проект: BUSINESS COUNCIL- 6275 BC- Subsidy contract № B6.3a.18/13.04.2021, Cooperation Programme INTERREG V-A GREECE-BULGARIA 2014-2020.

**IV. СРОК И МЯСТО ЗА ИЗПЪЛНЕНИЕ**

Срокът за изпълнение на договора е съобразно направеното предложение от кандидата.

Максималният срок за изпълнение на договора е до 40 дни след получаване на възлагателно писмо.

Сроковете по изпълнението започват да текат от получаване на възлагателно писмо от Възложителя към Изпълнителя.

Място на изпълнение на дейностите- съгласно техническа спецификация.

**V. СПИСЪК НА ДОГОВОРНИТЕ ДОКУМЕНТИ**

Договорът се състои от следните документи, които представляват неразделна част от него:

* Настоящият договор;
* Изискванията на бенефициента
* Офертата на Изпълнителя
* Техническо задание

**VI. КОМУНИКАЦИИ**

Всички комуникации и кореспонденция, свързана с настоящия договор, между Бенефициента и Изпълнителя трябва да съдържат наименованието и номера на договора и се изпращат по електронна поща или по куриер. Кореспонденцията се изготвя на български език в два оригинала, един за бенефициента и един за Изпълнителя.

**VII. ПРЕДАВАНЕ И ПРИЕМАНЕ НА ИЗПЪЛНЕНИЕТО**

1. Предаването на изпълнението на Услугите за всяка дейност се документира с Приемо - предавателен протокол, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните.
2. Сроковете, реда и начина за представяне на предвидените документи за отчитане на напредъка при изпълнение на Договора са съгласно изискванията на Техническата спецификация.
3. Приемането на работата се извършва съгласно Техническата спецификация и условията на този договор.

**VIII. ПРАВА И ЗАДЪЛЖЕНИЯ НА БЕНЕФИЦИЕНТА (ВЪЗЛОЖИТЕЛ ПО ДОГОВОРА)**

1. Възложителят има право да получи изпълнение на предмета на договора в срок, без отклонение от договореното и без недостатъци.
2. Възложителят има право да оказва текущ контрол при изпълнението на договора.
3. Възложителят има право да получава информация относно хода на изпълнението на настоящия договор
4. Възложителят се задължава да заплати цената на договора по реда и при условията на раздел ІІІ, след приемане на изпълнението по надлежния ред.
5. Възложителят се задължава да предостави на ИЗПЪЛНИТЕЛЯ цялата необходима информация и документация, необходима за изпълнението на задълженията му по настоящия договор и да оказва пълно съдействие на ИЗПЪЛНИТЕЛЯ за нормалното изпълнение на работата му;
6. Възложителят се задължава да организира приемането на работата на ИЗПЪЛНИТЕЛЯ
7. ВЪЗЛОЖИТЕЛЯТ не носи отговорност за наранявания или вреди, нанесени на служителите или имуществото на ИЗПЪЛНИТЕЛЯ по време на изпълнение на предмета на настоящия договор или като последица от него.

**IX. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1. Изпълнителят има право да получи договореното възнаграждение по реда и при условията на настоящия договор.
2. Изпълнителят има право да изисква от ВЪЗЛОЖИТЕЛЯ всички данни, информация и съдействие, необходими за изпълнението на предмета на настоящия договор.
3. Изпълнителят се задължава да осъществи качествено и в срок, с дължимата професионална грижа и компетентност, дейностите предмет на този договор.
4. Изпълнителят се задължава да спазва пълна поверителност по отношение на информацията, получена от ВЪЗЛОЖИТЕЛЯ във връзка с изпълнението на задълженията си по настоящия договор.
5. ИЗПЪЛНИТЕЛЯТ поема цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на предмета на настоящия договор, като освобождава ВЪЗЛОЖИТЕЛЯ от каквато и да е отговорност във връзка с това.
6. Изпълнителят се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

**X. ПРЕКРАТЯВАНЕ НА ДОГОВОРА**

Настоящият договор се прекратява:

1. с неговото изпълнение.
2. по взаимно съгласие между страните, изразено в писмена форма, като страните не си дължат неустойки.
3. при настъпване на обективна невъзможност за изпълнение на възложената работа.
4. с едностранно изявление на изправната страна при неизпълнение до другата страна, продължило повече от 15 (петнадесет) календарни дни. При желание от страна на изправната страна, може да се отправи писмено предизвестие до неизправната страна, с което да се предостави допълнителен срок за изпълнение не по-дълъг от 10 (десет) работни дни, считано от датата на предизвестието.
5. При виновно неизпълнение на съществено задължение на другата страна по Договора, при условията и с последиците съгласно чл. 87 от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна. За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 10 (десет) дни, считано от Датата на възлагане;

2. ИЗПЪЛНИТЕЛЯТ е прекратил изпълнението на Услугите за повече от 10 (десет) дни;

3. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение

1. ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**XI. САНКЦИИ**

1. Ако ИЗПЪЛНИТЕЛЯТ не изпълни възложените дейности или част от тях, или изискванията за нея съгласно договора в установения по договора срок, същият дължи на ВЪЗЛОЖИТЕЛЯ неустойка в размер на 0.1 на сто от цената по т. II.1. за всеки просрочен ден, но не повече от 5% от общата стойност на договора.
2. При забава в плащането ВЪЗЛОЖИТЕЛЯТ дължи неустойка в размер на 0.1 на сто от дължимата сума за всеки ден закъснение, но не повече от 5% от общата стойност на договора.
3. При прекратяване на договора по т. X.2. страните не си дължат неустойки.
4. При прекратяване на договора по т. X.3. ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.
5. При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност/задача, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да прекрати договора.
6. При разваляне на Договора поради виновно неизпълнение на някоя от Страните, виновната Страна дължи неустойка в размер на 10% (десет на сто) от Стойността на Договора.
7. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**XII. ПРИЛОЖИМО ЗАКОНОДАТЕЛСТВО**

За всички неуредени въпроси в настоящия договор ще се прилагат нормите на Търговския закон и на Закона за задълженията и договорите, като всички спорове по него ще се решават в дух на разбирателство, а при невъзможност за постигането му - от компетентния български съд.

**XIII. ПРОВЕРКИ И ОДИТ ОТ СТРАНА НА ФИНАНСИРАЩАТА ИНСТИТУЦИЯ**

Изпълнителят се задължава да предостави възможност на органите на Финансиращата институция да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи.

**XIV. ДОПЪЛНИТЕЛНИ РАЗПОРЕДБИ**

1. Изпълнителят е длъжен да изпълни поетите ангажименти съобразно сключения договор и с оглед изпълнение на предвидените в проекта цели.
2. Изпълнителят изпълнява договора с грижата на добър стопанин, при спазване на принципите на икономичност, ефикасност, ефективност, публичност и прозрачност, в съответствие с най-добрите практики в съответната област и с настоящия договор.
3. Възложителят не носи отговорност за вреди, понесени от служителите или имуществото на изпълнителя по време на изпълнение на договора или като последица от него. Възложителят не дължи обезщетения или допълнителни плащания извън предвидените по договора, свързани с подобни вреди.
4. Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Възложителят не носи отговорност, произтичащата от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.
5. Изпълнителят не предприема каквито и да са дейности, които могат да го поставят в хипотеза на конфликт на интереси по смисъла на чл. 57 от Регламент 966/2012 г. и относимото национално законодателство. При наличие на такъв риск Изпълнителят предприема всички необходими мерки за избягване на конфликт на интереси, и уведомява незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно упражняване на функциите по договора на което и да е лице, е опорочено поради причини, свързани със семейството, емоционалния живот, политическата или националната принадлежност, икономически интереси или всякакъв друг общ интерес, който то има с друго лице, съгласно чл. 57 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета.
6. Възложителят и изпълнителят се задължават да запазят поверителността на всички поверително предоставени документи, информация или други материали за срок не по-малко от три години, считано от 31 декември след предаването на отчетите от страна на ВЪЗЛОЖИТЕЛЯ, в които са включени разходите по проекта, за проекти, за които сумата на общо допустимите разходи не надвишава левовата равностойност на 1 000 000 евро, за което ВЪЗЛОЖИТЕЛЯ уведомява изпълнителя;
7. Европейската комисия има право на достъп до всички документи, предоставени на ВЪЗЛОЖИТЕЛЯ, като спазва същите изисквания за поверителност.
8. Възложителят е длъжен да направи всичко необходимо за разгласяване на факта, че договорът се финансира от Interreg V-A “Greece-Bulgaria 2014-2020”.
9. Във всички обяви или публикации, свързани с договора, както и на конференции и семинари, Изпълнителят е длъжен да уточни, че договорът е получил финансиране от Програма за териториално сътрудничество Interreg V-А Greece – Bulgaria.
10. Изпълнителят е съгласен Управляващия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на договора и максималният му размер.

**XV. ПРАВО НА СОБСТВЕНОСТ/ПОЛЗВАНЕ НА РЕЗУЛТАТИТЕ**

1. Правото на собственост, включително правата на интелектуална и индустриална собственост върху резултатите от договора, докладите и други документи, свързани с него, възникват за ВЪЗЛОЖИТЕЛЯ.
2. Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.
3. В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

1. ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 5 (пет) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.
2. ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.
3. Възложителят и изпълнителят предоставят на Управляващия орган и Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с договора, независимо от формата им, при условие, че с това не се нарушават съществуващи права на интелектуална и индустриална собственост. Възложителят и изпълнителят са длъжни да допускат Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията им или проверки на място, изпълнението на договора, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на договора. Възложителят и изпълнителят са длъжни да осигурят наличността на документите в съответствие с изискванията на чл. 140 от Регламент (ЕС) № 1303/2013 на Европейския парламент и на Съвета. Изпълнителят е длъжен да допусне Управляващия орган, Сертифициращия орган, националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство. За тази цел Изпълнителят се задължава да предостави на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите и Европейската сметна палата, както и на външни одитори достъп до местата, където се осъществява договорът, в това число и достъп до неговите информационни системи, както и до всички документи и бази данни, свързани с финансово-техническото управление на договора, както и да направи всичко необходимо, за да улесни работата им. Достъпът, предоставен на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката.
4. Изпълнителят гарантира, че правата на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите партньори и подизпълнители. Когато партньор или подизпълнител на Изпълнителя е международна организация, се прилагат споразумения за проверки, сключени между тази организация и Европейската комисия.
5. Цялата документация по договора се съхранява или под формата на оригинали, или в заверени версии, верни с оригинала, на общоприети носители на данни. Съхранението се извършва в съответствие с изискванията на Закона за счетоводството като счетоводната система и документация са налични до изтичане на сроковете за съхранение на документацията, указани в чл.140 от Регламент (ЕС) № 1303/2013.

Кореспонденцията по договора ще се осъществява в писмена форма, ползвайки следната контактна информация:

1. От страна на ВЪЗЛОЖИТЕЛЯ:

Име: Галина Владимирова Тошева

Длъжност: Ръководител проект

Адрес за кореспонденция:

гр. Пловдив, п.к. 4000 ул. „Иван Вазов“ № 33, ет. 3, офис 3.9

Телефон: +359 878526715

Електронен адрес: [riskstartupco@gmail.com](mailto:riskstartupco@gmail.com)

2. От страна на ИЗПЪЛНИТЕЛЯ:

Име:

Длъжност:

Адрес за кореспонденция:

Телефон:

Електронен адрес:

При промяна на посочените данни, всяка от страните е длъжна да уведоми другата в най-кратък срок за настъпване на промяната.

Настоящият договор се сключи в три еднообразни екземпляра - един за Изпълнителя и два за Възложителя.

|  |  |
| --- | --- |
| За Възложителя: | За Изпълнителя: |
| /Галина Тошева/ | /Име, Фамилия/ |